Cristinas hus ligger perfekt, synes vi. Lidt væk fra det mest turistede område, men ikke længere end, at man får en flot og frisk vandretur til centrum.
Udsigten til Dourofloden og Ponte da Arrábida er simpelthen smuk. Hele døgnet. Lige bag huset ligger den sjoveste vandresti op til Museo Romantico. Der er få minutter til tram 1 og 18. Små hyggelige spisesteder og kaffebarer samt et godt supermarked ligger tæt på adressen. Kun 20 minutter med tram 1 til Douroflodens udløb, hvor den møder havet. Storslået.
Huset kan være koldt i marts, oplevede vi, trods gasvarmere, så overvej nattøj og hjemmesko/uldsokker.